_:naca68d789979492994d330de70fc96d6xb0
<http://schema.org/articleBody>
"<h2>SAOPŠTENjE ZA JAVNOST GG OPSTANAK</h2>\r\nU Loznici juče vlasti su i zvanično uvele u planska dokumenta eksploataciju rude Jadarita i na taj način jasno pokazali da oni podržavaju sve ono što Rio Tinto planira da radi. Ovim postupkom lokalne vlasti u Loznici, kojim je usvojena Odluka o donošenju Prostornog plana grada Loznice, grubo se krše načela ustavnosti i zakonitosti, na način da se niži planski akti inplementiraju u viši planski akt. Prekršen je zakon o planiranju i izgradnji. Ovim postupkom vlast je širom otvorila vrata projektu Jadar. Ni okupljni ispred skupštine grada nisu uspeli da utiču na četrdeset i jednog odbornika da podigne ruku i glasa za uništenje prostora od preko 2.000 hektara. Šta je to važnije od vode, vazduha i zemljišta znaju samo predstavnici vlasti. Pokazalo se na delu koliko brinu o našoj deci. Jasno su stavili do znanja koliko ih dotiče sudbina četrnaest sela i 2.300 hektara zemljišta, koje ovaj projekat obuhvata. Životi ljudi, njihova imanja, sudbine brojnih porodica za predstavnike vlasti nisu svetinja o kojoj se brine, sve to njih čak i ne zanima i to su jasno pokazale četrdeset i jedna ruka podignuta ZA usvajanje Prostornog plana grada Loznice, koji vodi njenom uništenju. Jasno nam je kako su rukovodioci pristali na sve ovo ili je možda u slučaju Loznice ispravnije reći, jedan čovek, jer on je taj koji gotovo dve decenije vlada, menjajući dresove po potrebi i prihvatajući sve samo da bi sačuvao fotelju. Ono što nas zbunjuje jeste kako su se odbornici odvažili da glasaju za bukvalno uništenje teritorije na kojoj žive oni koji su ih birali da brane njihove interese? Nejasno je i prisustvo pomoćnika gradonačelnika i zamenika predsednika opština nekih drugih okolnih mesta, da li su to iz svojih zbegova, da li samo zbog neveštosti ili gabarita virili i odali svoje prisustvo, davali podršku protestu ili ipak samo pratili dešavanja iz prve ruke, jer nisu baš svi mogli ostati u Tekerišu? Sve ovo ogolilo je vlast i pokazalo da ona podržava Rio Tinto i da su interesi te kompanije ispred brige o životu i zdravlju ljudi, kao i same prirode. Jasno je sada i ljudima da je pred nama velika bitka i narodni ustanak ukoliko želimo da zaštitimo ljude i prirodu. Prava bitka tek predstoji, važno je da svi vide kakav je ko, važno je zbog svih budužih izbora jer od njih zavisi kako ćete, a evo vidimo na konkretnom primer i gde živeti.\r\n\r\n&nbsp;"
<https://podrinske.com/sta-je-to-vaznije-od-vode-vazduha-i-zemljista-znaju-samo-predstavnici-vlasti/>